fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Silpomisen ehkäisemiseksi tarvitaan ammattilaisten yhteistyötä - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Lapset, nuoret ja perheet, Maahanmuutto ja kulttuurinen moninaisuus
Suomessa tyttöjen ja naisten ympärileikkauksesta eli sukuelinten silpomisesta (female genital mutilation, FGM) on asiakastyöhön vakiintunut termi ”naisten ympärileikkaus” ja vaikuttamistyöhön ”naisten sukuelinten silpominen”. THL, STM ja laaja ohjausryhmä ovat laatimassa aiheesta uutta toimintaohjelmaa, jossa käytetään WHO:nkin suosittelemaa termiä silpominen. Perinnettä harjoittavien yhteisöjen kanssa työtä tehtäessä suositellaan edelleen käytettävän termiä, jota yhteisö itse käyttää tai toivoo käytettävän.
FGM:n ehkäisytyössä on tärkeä muistaa aiheen sensitiivisyys: perinteen tärkeä merkitys yhteisöille, mutta yhtä lailla se, että FGM aiheuttaa terveysongelmia, loukkaa ihmisoikeuksia ja on Suomessa rikos.
Tietoa silpomisen yleisyydestä tarvitaan
Ei ole olemassa tarkkaa tietoa siitä, minkä verran Suomessa on tyttöjä ja naisia, jotka on silvottu tai ovat vaarassa joutua silvotuksi. EIGE (The European Institute for Gender Eguality) on tehnyt teoreettisen laskentamallin, jonka avulla näitä lukuja voidaan arvioida. Laskennassa otetaan huomioon FGM:n yleisyys lähtömaassa, kunkin maan yleinen silpomisikä sekä kustakin maasta lähtöisin olevien tyttöjen lukumäärä Suomessa.
Tekemiemme laskelmien perusteella Suomessa asuisi arviolta yli 10 000 silvottua tyttöä tai naista.
Riskissä joutua silvotuksi olisi arviolta 650–3000 tyttöä.
Suuri vaihtelu jälkimmäisessä arviossa liittyy olettamuksiin, että toisen sukupolven edustajista joko ketään ei silvota tai että silpominen on yhtä yleistä kuin edellisellä sukupolvella lähtömaassa.
FGM-perinteen ehkäisytyötä varten on tärkeä saada lisää tietoa perinteen haitoista, keinoista siihen puuttumiseksi ja jo silvottujen tyttöjen ja naisten terveyden ja hyvinvoinnin tukemisesta. Tiedonsaannin parantamiseksi kysymys tyttöjen sukuelinten silpomisesta on sisällytetty useampiin THL:ssa meneillään tai suunnitteilla oleviin tiedonkeruisiin tai tutkimuksiin.
Silpomisen ehkäisy alkaa jo raskausaikana
Tyttöjen silpomisen ehkäisy alkaa jo raskausaikana. Äitiysneuvolassa kätilön ja terveydenhoitajan tehtävänä on keskustella perinnettä harjoittavasta yhteisöstä tai alueelta tulevan raskaana olevan naisen kanssa aiheesta. Ammattilaisen apuna on äitiyskortti, johon on vuodesta 2016 alkaen sisältynyt oma kohtansa FGM-tietoa varten.
Ehkäisevää työtä tulee jatkaa synnytyssairaalassa. Kätilön tehtävänä on keskustella aiheesta synnyttäjän kanssa. Tieto mahdollisesta toimenpiteestä tai ympärileikkauksen avauksesta kirjataan potilastietojärjestelmään, josta se kerätään mm. syntyneiden lasten rekisteriin.
Lastenlääkärin on hyvä ottaa asia puheeksi vauvan kotiinlähtötarkastuksessa ja välittää lastenneuvolaan tieto, että vanhempien kanssa on keskusteltu aiheesta.
Syntyneiden lasten rekisteri tietolähteenä
Vuonna 2017 saatiin Suomessa ensimmäistä kertaa tietoa synnyttäjien silpomisen yleisyydestä kaikkialta muualta paitsi Helsingin ja Uudenmaan sairaanhoitopiiristä (HUS). Rekisteriin oli kirjattu toista sataa synnyttänyttä naista, joille oli tehty FGM ja vajaa kymmenen, joille oli synnytyksen yhteydessä tehty avausleikkaus.
Kaksi kolmasosaa silvotuista synnyttäjistä oli alle 30-vuotiaita ja yksi kolmasosa ensisynnyttäjiä. Puolet oli ulkomaalaistaustaisia ja ulkomailla syntyneitä. Lähes puolet oli tullut Suomeen vuoden 2014 jälkeen, joten heistä ei vielä ollut saatavilla tietoa kielestä eikä synnyinmaasta.
Syntyneiden lasten rekisterin perusteella on selvää, että FGM:n ehkäisytyötä tulee jatkaa. Kun HUS:n tiedot pystytään rekisteröimään, saadaan kokonaiskuva Suomen tilanteesta ja voidaan luotettavasti seurata FGM:n yleisyyttä synnyttäneiden naisten keskuudessa.
Ehkäisytyön tueksi on tarjolla apua
Apua FGM:n ehkäisytyöhön on saatavilla esimerkiksi THL:n verkkosivuilta ja uudesta ammattilaisille suunnatusta verkkokoulutuksesta. Yhteistyö eri tahojen kesken on tärkeää ja varsinkin lastensuojelun konsultointi silpomisen uhkaa epäiltäessä edesauttaa selkiyttämään kuvaa tilanteesta. Huoli lapsen terveyden todennäköisestä vaarantumisesta riittää lastensuojeluilmoituksen tekemiseen.
Jos herää epäily välittömästä silpomisen uhasta tai Suomessa asumisen aikana tehdystä silpomisesta, tulee ilmoitus tehdä välittömästi poliisille. Jos silpominen täyttää törkeän pahoinpitelyn kriteerit, rikos vanhenee vasta kahdenkymmenen vuoden kuluttua. Myös synnyttävien naisten joukossa voi olla niitä, joista ammattilaisen tulisi tehdä rikosilmoitus tai ainakin konsultoida poliisia.
Tyttöjen ja naisten ympärileikkausten (FGM) ehkäisy
Mimmi Koukkula erityisasiantuntija Erityispalvelut, THL
Mika Gissler tutkimusprofessori Tieto ja tiedonhallinnan ohjaus, THL
Reija Klemetti tutkimuspäällikkö Lapset, nuoret ja perheet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.